Scandalul care ţine de mai bine de o lună de zile la Liceul „Gheorghe Şincai” din Cluj-Napoca s-a terminat joi cu verdictul comisei interne a şcolii. Doi elevi ai liceului vor fi transferaţi disciplinar la altă unitate şcolară şi 59 vor fi mustraţi în scris de conducerea instituţiei. De asemenea, sancţiunile au fost însoţite de măsura complementară privind scăderea notei la purtare în intervalul cuprins între notele 9 şi 4.



Pozele care au stat la baza scandalului au fost ţinute secrete până joi, când un consilier local PNL, Ioan Bîldea, a publicat pe Facebook o parte dintre ele.





Un consilier local protestează

„Pentru ce "poze" sunt sancţionati în jur de 200 de elevi de la Liceul Gheorghe Şincai din Cluj-Napoca. Se discută exmatricularea mai multor elevi pentru că au postat pe grup de Facebok poze de tipul ăsta (doi urmeaza sa fie exmatriculaţi-transferaţi disciplinar cu imposibilitate de revenire, au fost informati verbal aşteaptă decizia scrisă). Mi se pare exagerat!”, scrie consilierul local Ioan Bâldea pe pagina sa de Facebook. Liberalul mai precizează: „Consiliul Local are trei reprezentanţi în Consiliul de Administraţie al liceului. Cred că se impune ca ei să prezinte un punct de vedere în Consiliul Local. Dacă pentru aceste poze sunt exmatriculaţi elevii dintr-unul din cele mai bune licee din Cluj atunci în curand îi exmatriculăm şi pentru ca zambesc”, a mai susţinut consilierul local.

De ce au fost sancţionaţi elevii

Întrebat de ce au fost sancţionaţi elevii, direcotrul liceului a susţinut: „Unul dintre motive a fost faptul că au încălcăt mai multe legi – au făcut poze într-un spaţiu public unor persoane fără acordul acestora şi el-au postat pe Facebook.Dacă la acestea mai şi ataşezi comentarii jignitoare, obscene şi chiar pornografice, este clar că se încalcă dreptul la intimate. Ca educatori, nu trebuie să băgăm sub preş asemenea derapaje şi am decis să luăm măsuri ferme”, a mai spus Todea.

Întrebat în legătură cu faptul că aceste postări apar totuşi într-un grup privat, directorul a susţinut: „Un grup pe Facebook chiar dacă accesul se face pe bază de invitaţie este considerat public. Aşa a decis Înalta Curte de Casaţie şi Justiţie. În plus, vorbim de un număr foarte mare de membri- circa 800. Nu e în regulă şi faptul că nu s-au legat doar de profesori, ci şi de mulţi dintre colegii lor. Noi am condamnat fapta şi nu împrejurarea că s-au făcut glume pe seama profesorilor”. Unii părinţi ai elevilor chemaţi la comisie s-au plâns, sub protecţia anonimatului, de faptul în care s-au derulat audierile. „În ptimul rând legea nu prevede ca părinţii să facă parte din Comisie, iar în al doilea toţi elevii au fost audiaţi în prezenţa părinţilor, chiar şi cei majori”, a comentat directorul.

Reprezentantul părinţilor de la liceu a preferat să nu facă niciun comentariu, arătând că se va emite un comunicat. Unii dintre elevii pedepsiţi, au declarat sub protecţia anonimatului că li se pare exagerată măsura de transfer disciplinar la altă şcoală, mai ales că cei vizaţi se află în clasa a XII-a. „Elevii sancţionaţi pot, în 48 de ore să conteste decizia la direcţiunea şcolii. Dacă rezultatul va fi acelaşi, şi e posibil să fie pentru că s-a studiat cazul acesta circa o lună de zile, cei nemulţumiţi ni se pot adresa nouă, la Inspectorat. Ultima fază de atac este instanţa”, a susţinut şeful ISJ Cluj, Valentin Cuibus.





Conţinut pornografic

Grupul de pe Facebook „Memes of Şincai” a fost înfiinţat la începutul anului 2015 şi rapid a ajuns să aibă 800 de membri, elevi actuali sau foşi ai liceului, mai ales din clasele de liceu. Pentru a intra în acest grup aveai nevoie de o invitaţie de unul dintre membri. Profesorii au reuşit să pătrundă în „Memes of Şicani” folosindu-se de identităţi false. Continutul postărilor a dat naşterel unui uriaş scandal.





„Toţi elevii mai fac glume la adresa profesorilor, şi noi, când eram elevi făceam glumiţe, dar de aici până la afirmaţii sau chestiuni care intră în zona pornografiei este un drum lung”, a susţinut pentru „Adevărul” şeful Inspectoratului Şcolar Judeţean Cluj, Valentin Cuibus. Pe grup au apărut mai multe fotografii cu profesori ai şcolii pe care erau postate comentarii jignitoare şi indecente. „Au fost ţinta elevilor cam 80% din cadrele didactice ale liceului, iar dacă luăm în considerare şi personalul auxiliar vorbim despre 90%”, a susţinut directorului Ioan-Radu Todea.





De exemplu, într-una dintre imagini apărea fostul director al liceului, Alexandru Bugariu, iar în textul ataşat, el întreba: „De ce a trecut Ţâmbulea strada?”, iar răspunsul a fost: ”Ca să-i s... p...”. Mesajul făcea referire la una dintre profesoarele de matematică, Livia Ţâmbulea. Ţinta elevilor a fost şi profesorul de latină Alexandru Dudău despre care s-au scris obscenităţi. Elevii au modificat un citat din latină, transformându-l într-un mesaj indecent. De asemena, pe Facebook au fost înregistrări video şi audio făcute la clasă. Una dintre situaţiile în care s-a sărit calul a fost postarea unei înregistări a unei convorbiri private a unei profesoare, din care rezulta că aceasta are o aventură extraconjugală. Grupul a fost şters după începerea scandalului.





Citeşte şi:

Doi elevi de la un liceu de elită din Cluj, mutaţi disciplinar la altă şcoală, pentru bancuri cu profesori puse pe Facebook. Alţi 61 de elevi au note scăzute la purtar

Elevii de la un liceu clujean riscă să fie exmatriculaţi pentru că au postat pe Facebook mesaje obscene la adresa profesorilor



